Zvjezdane staze: Animirana serija
Zvjezdane staze: Animirana serija (engleski: Star Trek - The Animated Series - TAS) je američka animirana naučno-fantastična TV serija. "Star Trek - Animirane serije" prvi put je prikazana na NBC-u 8. septembra 1973. Tvorac Animirane serije je Gene Rodenberry. Likovima u TAS-u glasove su posudili skoro svi iz ekipe TOS-a od William Shatnera, Leonard Nimoya, DeForest Kelleya, George Takeia, James Doohana, Nichelle Nichols te Majel Barrett kao i mnogi drugi od TAS ekipe pa do gostiju. TAS je režiran od strane Rodenberrya i D. C. Fontane koji je uz Zvjezdane staze od njegovih početaka. Pošto se radilo o animiranoj seriji, stvaraoci serije su bili u mogućnosti da tehnički realizuju mnoge stvari koje u igranoj seriji nisu mogli. To im je pružilo mogućnost da prikažu još egzotičnija bića, planete i brodove pa čak i razne bitke. Radnja je smještena u u 23. vijek, kada je Zemlja dio Ujedinjene federacije planeta, prati avanture broda Zvjezdane flote USS Enterprise dok istražuje galaksiju Mliječni put. Nakon otkazivanja Originalne serije 1969. godine, serija se pokazala popularnom u sindikaciji i izazvala je značajan entuzijazam obožavatelja. To je rezultiralo Roddenberryjevom odlukom da nastavi seriju u animiranom obliku. Veći dio originalne glumačke ekipe vratio se kako bi svojim likovima pružio glasove. Scenaristi David Gerrold i D. C. Fontana okarakterisali su animiranu seriju kao četvrtu sezonu Originalne serije. Nakon završetka Animirane serije, avanture likova nastavljene su u kinima, od kojih je prvi bio film Zvjezdane staze: Film iz 1979. godine. Animirana serija je bila imala odlične kritike i bila je prva serija Zvjezdanih staza koja je osvojila nagradu Emmy kada je njena druga sezona osvojila Emmy 1975. za izvanrednu zabavu – dječju seriju.